ভারতের বর্তমান উপরাজ্যপাল ও প্রশাসকদের তালিকা
ভারতীয় প্রজাতন্ত্রে উপরাজ্যপাল দেশের আটটি কেন্দ্রশাসিত অঞ্চলের মধ্যে পাঁচটির সাংবিধানিক প্রধান। ভারতের রাষ্ট্রপতি উপরাজ্যপালকে পাঁচ বছরের জন্য মনোনীত করেন। যেহেতু দিল্লি, জম্মু ও কাশ্মীর ও পুদুচেরি কেন্দ্রশাসিত অঞ্চলের নির্বাচিত বিধানসভা ও মন্ত্রিসভা সহ স্বশাসন বর্তমান, তাই সেখানকার উপরাজ্যপালের ভূমিকা কোনো রাজ্যের রাজ্যপালের মতো। আবার, আন্দামান ও নিকোবর দ্বীপপুঞ্জ ও লাদাখ কেন্দ্রশাসিত অঞ্চলের উপরাজ্যপালের হাতে আরও বেশি ক্ষমতা থাকে। অন্যদিকে, প্রশাসক দেশের বাকি তিন কেন্দ্রশাসিত অঞ্চলের (চণ্ডীগড়, দাদরা ও নগর হাভেলি এবং দমন ও দিউ এবং লাক্ষাদ্বীপ) প্রধান। প্রশাসকদের সাধারণত ভারতীয় প্রশাসনিক সেবা (আইএএস) বা ভারতীয় পুলিশ সেবা (আইপিএস) থেকে মনোনীত করা হয়। ১৯৮৫ সাল থেকে পাঞ্জাবের রাজ্যপাল একইসঙ্গে চণ্ডীগড়ের প্রশাসকও হন। আজ পর্যন্ত প্রফুল খোদা পটেল, দাদরা ও নগর হাভেলি এবং দমন ও দিউয়ের একমাত্র প্রশাসক যিনি আইএএস বা আইপিএস-এর আমলা নন, বরং এক রাজনীতিক। দীনেশ্বর শর্মার মৃত্যুর পর প্রফুল খোদা পটেলকে লাক্ষাদ্বীপের অতিরিক্ত দায়িত্ব দেওয়া হয়েছিল।